बोले- यह बेस्ट वर्कआउट है, फैंस ने की फिटनेस की तारीफ
संजय दत्त ने शुक्रवार को सोशल मीडिया हैंडल पर एक वीडियो शेयर किया है, जिसमें एक्टर कुल्हाड़ी से लकड़ी काटते नजर आ रहे हैं। पोस्ट शेयर करते हुए एक्टर ने लिखा- बेसिक रॉ वर्कआउट की तरफ लौटना! लकड़ी काटना एक्सरसाइज करने के सबसे अच्छे तरीकों
संजय दत्त ने शुक्रवार को सोशल मीडिया हैंडल पर एक वीडियो शेयर किया है, जिसमें एक्टर कुल्हाड़ी से लकड़ी काटते नजर आ रहे हैं। पोस्ट शेयर करते हुए एक्टर ने लिखा- बेसिक रॉ वर्कआउट की तरफ लौटना! लकड़ी काटना एक्सरसाइज करने के सबसे अच्छे तरीकों में से एक है। इससे पूरे ऊपरी शरीर की एक्सरसाइज हो जाती है। यह एक अच्छा काम है, जिसे जारी रखना चाहिए। इस वर्कआउट को जरूर ट्राई करें। आपको पसंद आएगा। सोशल मीडिया पर संजू बाबा का यह वीडियो बेहद पसंद किया जा रहा है। फैंस 63 साल की उम्र एक्टर की फिटनेस देखकर बेहद इम्प्रेस हो रहे हैं।
फिटनेस देख फैंस बोले- बाबा ने ही बॉलीवुड में बॉडी का ट्रेंड शुरू किया
संजय दत्त के इस वीडियो पर फैंस जमकर रिएक्ट कर रहे हैं। एक फैन ने कमेंट सेक्शन में लिखा- ‘संजू बाबा ने बॉलीवुड में बॉडी का ट्रेंड शुरू किया था।’
दूसरे फैन ने लिखा: ये काम जो आप कर रहे हैं, यही काम हमने अपने दादा जी के साथ किया है। बस फर्क बस इतना है कि आप अपने शरीर के लिए काम कर रहे हैं और हम अपनी जिंदगी के लिए। तीसरे फैन ने लिखा: ‘बोले तो भाई का स्टाइल ही अलग है।
चौथे फैन ने लिखा: दादा पंच मारकर तोड़ दो न, क्या लकड़ी से काट रहे। वर्कआउट के लिए लकड़ी क्यों काटना? हथौड़े और टायर का इस्तेमाल भी कर सकते हैं।
पांचवे फैन ने लिखा: ‘बॉडी बिल्डर भैया।’ एक अन्य फैन ने लिखा- आपको एक आई गियर पहनना चाहिए, ये छोटे लकड़ी के टुकड़े कभी-कभी खराब होते हैं। आपकी आंखों में लग सकते हैं।
कन्नड़ फिल्म इंडस्ट्री के बाद तमिल इंडस्ट्री में डेब्यू करेंगे संजय
वर्कफ्रंट की बात करें तो संजय दत्त 90 के दशक से फिल्म में हीरो का किरदार निभाते आए हैं। हालांकि, पिछले कुछ सालों से एक्टर ज्यादातर विलेन का किरदार निभाते हैं। उन्होंने KGF चैप्टर 2 से कन्नड़ फिल्मों में डेब्यू किया। वहीं अब वो तमिल फिल्मों में डेब्यू करने के लिए तैयार हैं। एक्टर थलपति विजय की फिल्म लियो में विलेन का किरदार निभाते नजर आएंगे। यह फिल्म 19 अक्टूबर को रिलीज होगी। इसके अलावा एक्टर घुड़चढ़ी में भी नजर आएंगे।